Aalborg Stiftstidende, 1846-08-17
Aalborg, den 17de August. Roeskilde Stænder. Under den foreløbige Behandling af Sagen betræffende det af Sidenius indgivne Andragende om Anskaffelse af Redningsbaade med dertil hørende Apparater meente Etatsraad Stenfeldt at maatte forbeholde sig et Amendement, da han ikke kunde tilraade Committeens Forslag, at Anskaffelsen burde skee for Statens Regning, hvorimod der ved nærmere Overveielse vel kunde findes andre Udveie til at tilveiebringe de fornødne Penge paa, navnlig ved, paa de Steder, hvor der haves meest Brug for dem, at anskaffe dem for de større Communers, Amtscommunernes Regning. Ved Afstemningen, der fulgte paa den endelige Behandling under hvilken en Yttring af Referenten (Schulin) om at Assurandeurerne, som saadanne, ikke havde nogen Jnteresse for Skibbrudnes Redning, foranledigede Modsigelse af A. Hansen og Buchwald – blev Committeens Jndstilling, der lød paa: "at Forsamlingen vil petitionere Hs. Majestæt om, efter en forudgaaet, af sagkyndige Mænd anstillet Undersøgelse og gjort Forslag, at ville for Statens Regning lade anskaffe et passende Antal Apparater til Skibbrudnes Redning, samt dernæst efter nærmere indhentede Oplysninger befale, hvor de skulle stationeres og hvorledes de skulle bestyres, antaget med 52 Stemmer imod 6, og forsaavidt Ordene for Statens Regning" angik, med 45 St. imod 13, saa at det Stenfeldtske Amendement blev forkastet Foreløbig Behandling af Sagen ang. Erstatning for Vildt skade. Committee: Lehmann, Buchwald, Zeuthen. Commissarius fandt sig af Committeens Betænkning hvori forøvrigt adskillige mærkelige Uovereensstemmelser finde Sted imellem Minoritetens (Zeuthens) og Majoritetens Mening, (saaledes mener Baronen ikke, at Raavildt og Harer, kunne gjøre stor Skade paa Jordbrugerens Marker og Haver, men at alene den af Kronvildt og Daavildt anrettede Skade qvalificerer sig til Erstatning, m. m. m.) – foranlediget til at skjænde for de Kraftudtryk, hvormed den havde tilladt sig at udtale sin subjective Overbeviisning. Hertil svarede Lehmann. Naar den kgl. Commissarius har behaget at indlede sine bemærkninger om Sagen med endeel Meningsyttringer og Tone og Fremstilling i Committeebetænkningen, da maa jeg gjøre ham opmærksom paa, at han sidder herfor at meddele Oplysninger og ikke for at være Smagsdommer eller Stileretter. Han har i saa Henseende ingen anden Ret end enhver af os andre, Ret til at udtrykke sin Mening paa den Maade, han finder rigtig, og han har ikke større beføielse til at finde vor Committeebetænkning upassende end jeg til at finde hans i den Anledning fremførte Formanninger upassende. Det er derfor kun i Forbigaaende jeg skal bemærke, at det dog vist er at drive Galanteriet imod den saakyndige Minoritet for vidt, naar han ikke blot ialmindelighed har adresseret alle disse Formanninger udelukkende til Majoriteten, men endog ved Hovedpunctet, hvorved det dog fornemmelig er, at de paaankede Kraftudtrykt forekomme, udtrykkeligen har rettet sin Klage ene mod Majoriteten, uagtet deri Minoriteten i Et og Alt har været enig - baade i Jndhold og Form. Ved Discussionens Slutning fandt han sig foranlediget til den bemærkning, at det, naar man vil give Love, ingenlunde gaaer an, enten, som Baron Zeuthen, at trøste sig med, at Vor Herre fra Tid til anden sender saa strænge Vintere, at Kulden gjør godt, hvad Menneskene have gjort ilde, eller, saaledes som den kgl. Commissarius, at søge et nødvendigt Supplement for Lovens Brøst i – Kryb skytteri. J Sagen om Ophævelse af den færøeske Han deels Monopol antoges eenstemmigen første Deel af Committeens Jndstilling: "at Forsamlingen allerunderd. vil petitionere Hs. Maj. Kongen om, at den næste Stænderforsamling maa blive forelagt et Lovudkast, sigtende til den færøeske Handels Frigivelse, og den anden Deel, at de af Committeen i 1844 fremsatte bemærkninger maatte komme under allerhøieste Overveielse, blev ligeledes antagen med 39 Stemmer imod 21.